cyanic-selkie/wikianc huggingface dataset:
নাটেশ্বর
প্রত্নতাত্ত্বিক খনন
পূর্বে বিক্রমপুরের অধিকাংশ স্থাপনা কীর্তিনাশা পদ্মাগর্ভে বিলীন হয়ে যাওয়া আশঙ্কা করা হতো। সর্বপ্রথম প্রত্নতাত্ত্বিক নলিনীকান্ত ভট্টশালীর লেখায় বিক্রমপুরের (উয়ারী-বটেশ্বর ও নাটেশ্বর) প্রত্নতাত্ত্বিক অবস্থান সম্পর্কে জানা যায়। ২০১০ সালে রামপাল ও বজ্রযোগিনী ইউনিয়নের তিনটি গ্রামের ৯টি স্থানে পরীক্ষামূলক খনন শুরু হয়, যার ধারাবাহিকতায় রামপালের রঘুরামপুরে ৯৯০-১০৫০ খ্রিষ্টাব্দের (কার্বন-১৪ পরীক্ষা) বৌদ্ধবিহার আবিষ্কৃত হয়। এরপর ২০১২-১৩ সালে নাটেশ্বরে প্রত্নতাত্ত্বিক খনন শুরু হয়। ২০১৪ সালে চীনের হুয়ান প্রাদেশিক প্রত্নতাত্ত্বিক ইনস্টিটিউটের গবেষণা প্রতিষ্ঠান নাটেশ্বরের খননকাজের সাথে যুক্ত হয়।
২০১২-১৩ সাল থেকে নাটেশ্বর দেউলে প্রত্নতাত্ত্বিক গবেষণায় মাটির নিচ থেকে নাটেশ্বরে প্রাচীন মানব বসতির চিহ্ন আবিষ্কৃত হয়। ২০১৩ সালেই নাটেশ্বরে বৌদ্ধমন্দির, অষ্টকোণাকৃতি স্তূপ, ইট নির্মিত রাস্তা ও নালা প্রভৃতি নিদর্শন বেরিয়ে আসে। এছাড়া অষ্টকোণাকৃতির স্তূপের পাশে অষ্টম-নবম শতকে নির্মিত ১০০ বর্গমিটার আয়তনের মন্দিরের ধ্বংসাবশেষ পাওয়া যায়। ২০১৩-১৯ এ সময়ে প্রায় ছয় হাজার বর্গমিটারের বেশি এলাকায় প্রত্নতাত্ত্বিক গবেষণা চলে।
প্রত্নস্থানের খননে লাল ও কালো রঙের তাম্রমুদ্রা রাখার মৃৎপাত্র বা ‘সঞ্চয় আধার’ আবিষ্কৃত হয়। এছাড়াও মাটির নিচ থেকে রান্নার হাঁড়ি, গামলা, পানির পাত্র, প্রদীপ প্রভৃতি পাওয়া যায়। নাটেশ্বরে প্রাপ্ত স্তূপগুলোর মধ্যে চারটি করে স্তূপ একটির সঙ্গে আরেকটি পরস্পর সম্পর্কিত। চার মিটার চওড়া প্রাচীরবিশিষ্ট এরকম দুইজোড়া চতুর্স্তূপ আবিষ্কার বাংলাদেশে অনন্য।
২০১৯-২০ সালের প্রত্নতাত্ত্বিক খননে বাংলাদেশের সবচেয়ে বড় পিরামিড আকৃতির স্তূপের সন্ধান পাওয়া যায়।
স্থাপত্য
নাটেশ্বরে এ পর্যন্ত মোট ১৬টি স্তূপ আবিষ্কৃত হয়েছে। নাটেশ্বরে প্রাপ্ত ধ্বংসাবশেষ তথা স্তূপগুলো বৌদ্ধ স্থাপত্যশৈলীতে নির্মিত। স্তূপ হলো মূলত সমাধি, যা বৌদ্ধধর্মের অন্যতম গুরুত্বপূর্ণ স্থাপত্য। বৌদ্ধ ধর্মের দর্শন ও সংস্কৃতির প্রতিনিধিত্বকারী স্তূপ গৌতম বুদ্ধ ও তার প্রবর্তিত বৌদ্ধধর্মের প্রতীকায়ন হিসেবেও উপস্থাপন করা হয়। নাটেশ্বরে প্রাপ্ত স্তূপগুলো সাঁচী, ভারহুত, অমরাবতী, সারনাথ প্রভৃতি মহাস্তূপের সমতুল্য। বৌদ্ধ স্তূপগুলো প্রধানত গম্বুজাকৃতির হলেও পিরামিড আকৃতির ব্যতিক্রমধর্মী স্তূপও এখানে পাওয়া যায়।
আমেরিকার বেটা অ্যানালাইটিক ইনক ল্যাবরেটরিতে খননস্থলে পাওয়া ২৬টি কাঠ কয়লার কার্বন-১৪ পরীক্ষায় নাটেশ্বরে মানব বসতির দুটি সময়কাল নির্ধারিত হয়। প্রথম পর্যায় ছিল ৭৮০ খ্রিষ্টাব্দ থেকে ৯৫০ খ্রিষ্টাব্দ পর্যন্ত, যা শুরু হয়ে দেব রাজবংশের (৭৫০-৮০০ খ্রিষ্টাব্দ) সময় এবং চন্দ্র রাজবংশের (৯০০-১০৫০ খ্রিষ্টাব্দ) সময় পর্যন্ত টিকে থাকে। নাটেশ্বরে বসতির দ্বিতীয় পর্যায় হলো ৯৫০ খ্রিষ্টাব্দ থেকে ১২২৩ খ্রিষ্টাব্দ পর্যন্ত, যা চন্দ্র, বর্ম (১০৮০-১১৫০ খ্রিষ্টাব্দ) এবং সেন রাজবংশের (১১০০-১২২৩ খ্রিষ্টাব্দ) শাসনের সময় টিকে ছিল।
মাটি খননে পাওয়া সাতটি ভিক্ষুকক্ষ বিশিষ্ট বৌদ্ধমন্দিরের ধ্বংসাবশেষ, ইটের তৈরি প্রায় অক্ষত দুটি পাকা রাস্তা, হলঘর, বর্গাকার ও অষ্টকোণাকৃতি স্তূপ, যা বৌদ্ধরা ধর্মীয় আচারের স্থান বা সমাধি হিসেবে ব্যবহার করে, এবং দক্ষিণ-পূর্ব দিকে ২.৭৫ মিটার প্রশস্ত আঁকাবাঁকা চওড়া দেয়াল পরিকল্পিত নগরের ইঙ্গিত দেয়। নাটেশ্বরের অষ্টকোণাকৃতির স্তূপটির আয়তন ২৫.২ বর্গমিটার। এর প্রতি বাহুর দৈর্ঘ্য ৯.২ মিটার এবং কোণাকুণি বাহুর দৈর্ঘ্য ৮.৬ মিটার। ক্রুশাকৃতির অষ্টমার্গ কেন্দ্রীয় মন্দিরটি বজ্রযান বৌদ্ধধর্মের উপাসনালয় হিসেবে ব্যবহৃত হতো। এছাড়া প্রাক-মধ্যযুগীয় বৌদ্ধবিহার, পঞ্চস্তূপ, আটকোনা স্তূপ ও ইটনির্মিত নালা প্রভৃতি স্থাপত্যের সঙ্গে এবার ইটনির্মিত রাস্তা, উত্তর দিকে স্তূপ কমপ্লেক্সে ঢোকার প্রবেশপথ ও একাধিক বসতির নিদর্শন এ অঞ্চলে একটি দীর্ঘস্থায়ী নগর গড়ে ওঠার প্রমাণ দেয়। চতুর্স্তুপের দেয়ালের কাঠামো নিচ থেকে ওপরে চওড়া, যা দেশের অন্যান্য প্রত্নস্থলের কাঠামো থেকে ভিন্ন। মন্দিরসহ বিভিন্ন স্থাপনার ভিত্তিতে ঝামা ইট ব্যবহৃত হয়েছে, যা ভবনকে আর্দ্রতার হাত থেকে রক্ষা করে।
২০১৯-২০ সালের প্রত্নতাত্ত্বিক খননে প্রাপ্ত বাংলাদেশের সর্ববৃহৎ পিরামিড আকৃতির সম্পূর্ণ স্তূপটির আয়তন প্রায় ২০০০ বর্গমিটার ও উচ্চতা প্রায় ৪৪.৬৪ মিটার। দক্ষিণ দিকে এর দৈর্ঘ্য ৪৪ মিটার। এর বেদির উচ্চতা ৬৪ সেন্টিমিটার ও প্রস্থ ৩ মিটার। যুক্তরাষ্ট্রে কার্বন-ডেটিং পদ্ধতিতে এটি ৭৮০-৯৫০ খ্রিষ্টাব্দের মধ্য নির্মিত বলে জানা যায়। সময় বিবেচনায় এটি অতীশ দীপঙ্কর শ্রীজ্ঞানের সময়কালের (৯৮২-১০৫৪ খ্রিষ্টাব্দ) আগে নির্মিত।
নাটেশ্বরে পরিত্যক্ত স্থাপনার ওপর নতুন স্থাপনা নির্মাণের প্রমাণও পাওয়া যায়। এভাবে মাটির সাত মিটার গভীরতায় নাটেশ্বরের পাঁচটি নির্মাণযুগের আভাস পাওয়া যায়।
প্রত্নস্থলের ভবিষ্যৎ পরিকল্পনা
নাটেশ্বরে প্রত্নতাত্ত্বিক খনন এখনও চলমান। এখানে প্রাপ্ত নিদর্শন বিক্রমপুর জাদুঘরে সংরক্ষণ করা হয়েছে। এছাড়া আগামী পাঁচ বছর নাটেশ্বরের প্রত্নতাত্ত্বিক স্থানের উৎখননের পর ২০২৪ সালের মধ্যে আধুনিক পদ্ধতিতে "আর্কিওলজিক্যাল পার্ক" বা "প্রত্নতাত্ত্বিক উদ্যান" হিসেবে গড়ে তোলার পরিকল্পনা করা হয়েছে। নাটেশ্বরকে ইউনেস্কো বিশ্ব ঐতিহ্য স্থান হিসেবে স্বীকৃতি দেবে বলে প্রত্নতাত্ত্বিকেরা আশা করছেন।
লক্ষ্মীপুর ইউনিয়ন, আটঘরিয়া
লক্ষ্মীপুর ইউনিয়ন বাংলাদেশের রাজশাহী বিভাগের পাবনা জেলার আটঘরিয়া উপজেলার আতাইকুলা থানার অন্তর্গত একটি ইউনিয়ন।
অবস্থান ও সীমানা
লক্ষীপুর ইউনিয়নটি আটঘরিয়া উপজেলার একটি ছোট ইউনিয়ন। এটি পাবনা –আরিচা মহাসড়কের রাজাইমন্ডল থেকে উত্তর দিকে পাবনা সদর থানার আতাইকুলা ইউনিয়নের ইছামতি নদী উত্তর পাড় ঘেসে অবস্থিত। উত্তরে হাদল ইউনিয়ন পূর্বে ভুলবাড়িয়া ইউনিয়ন এবং পশ্চিমে একদন্ত ইউনিয়ন অবস্থিত।দক্ষিণে পাবনা সদর উপজেলা অবস্থিত।এখানে বিখ্যাত বিল চতরা অবস্থিত।
ইতিহাস
প্রান্ডব ভ্রাতাদের রাজত্ব ছিল এ অঞ্চলে। অতিতে এখানকার বাসিন্দাদের প্রধান জীবিকা ছিল কৃষি। ব্যপক ফসল উৎপাদন হত যার ফলে শস্য ভান্ডার বা লক্ষ্মীর ভান্ডার নামে পরিচিত ছিল এ অঞ্চল। উপজেলা থেকে ৩০ কিলোমিটার পূর্বে অবস্থিত লক্ষীপুর ইউনিয়ন।
এলাকায় প্রচুর ফসল উৎপাদন হতো,ফসলের এই ব্যপক উৎপাদনের জন্য এলাকাকে লক্ষ্মীর ভান্ডার বলা হত এবং এ লক্ষ্মীর ভান্ডার থেকেই ইউনিয়নের নামকরণ করা হয় লক্ষীপুর।
আয়তন ও জনসংখ্যা
আয়তন : ৯,৯৯৪ একর (৪০.৪৭ বর্গ কিলোমিটার) । লোকসংখ্যা: পুরুষ- ১১,১৩০ জন, মহিলা- ১১,২৪৯ জন, মোট জনসংখ্যা - ২২,৩৬৯ জন ।
শিক্ষা
শিক্ষার হার : ৬৬.৬৫% ।
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- মোছা: আলিমা আক্তার
কানসাট (মিষ্টি)
মালদহের কানসাট বাংলার আশ্চর্য মিষ্টান্নর মধ্যে অন্যতম। মালদহের আমের পরই জেলার বিখ্যাত নাম হিসাবে কানসাটের নাম আসে। বর্তমান বাংলাদেশের কানসাট ইউনিয়নের নামেই এ মিষ্টির নামকরণ। বাংলাদেশের শিবগঞ্জ জেলার প্রসিদ্ধ মিষ্টান্ন ব্যবসায়ী মহেন্দ্রনাথ সাহা এই মিষ্টির উদ্ভাবক। পরে তার পুত্র বিজয় কুমার সাহা মালদায় কানসাটের যাত্রা শুরু করেন।
ইতিহাস
ঐতিহ্যবাহী এই মিষ্টির কারিগির হলেন বর্তমান বাংলাদেশের মহেন্দ্রনাথ সাহা। দেশ ভাগের পর ১৯৪৭ সালে পূর্ববঙ্গের(বর্তমান বাংলাদেশ) শিবগঞ্জের কানসাট অঞ্চল থেকে দলে দলে মিষ্টি কারিগররা মালদায় চলে আসেন। কানসাটের প্রসিদ্ধ মিষ্টি ব্যবসায়ী মহেন্দ্রনাথ সাহার পুত্র বিজয় কুমার সাহা বাবার শেখানো মিষ্টি তৈরির কৌশলে পশ্চিমবঙ্গের মালদহে এসে কানসাটের যাত্রা শুরু করেন। বর্তমানে এ পরম্পরাকে এগিয়ে নিয়ে যাচ্ছেন তাঁর দুই পুত্র বিশ্বজিৎ সাহা আর জয়দেব সাহা।
নামকরণ
বাংলাদেশে চাঁপাইনবাবগঞ্জ জেলায় এই মিষ্টির নামে আস্ত একটা জনপদ আছে। মহেন্দ্রলালের পুত্র বিজয় কুমার তাদের পৈতৃক ভূমির নামেই বাবার শেখানো মিষ্টির নাম রাখেন, শুধু তাই নয় এই মিষ্টির নাম দিয়ে দোকানের নাম রাখার ভাবনা তাঁরই। দেশভাগের স্মৃতি বয়ে নিয়ে যাচ্ছে মালদার এই প্রসিদ্ধ মিষ্টি।
প্রস্তুত প্রণালী
কানসাট তৈরির মূল উপাদান ভালো ক্ষীর হলেও ছানার গুণমানের উপরেও এর স্বাদ নির্ভর করে। কাঠের আগুনের উপর নির্ভর করে ছানার তৈরি জালটা কেমন হবে? ভাল করে ঠিক ঠাক জাল হলে সেই জলের উপরে ভাজা ক্ষীর বা খোয়া ক্ষীর ছড়িয়ে দিলেই তৈরি হয় কানসাট। ঠিক মতন জালের উপরই নির্ভরকরে ভিতরে কতটা মৌমাছির চাকের মতো চাক দেখা যাবে এবং সেটাই নির্ভর করে আঁচের উপর। সাহাদের বিখ্যাত কানসাট এই আঁচের অভিজ্ঞতার উপরেই স্বাদ তৈরী করে মন জয় করেছে। তবে পুরোনো বা বাসি হলেই এর আসল স্বাদ হারিয়ে যাবে।
বিশিষ্টজনের সমাদর
কানসাটের দৌলতে মালদহের নাম এখন দেশের গণ্ডি ছড়িয়েছে বলে জানান বিশ্বজিতবাবু। তাঁর কথায়, এই শহরের বহু মানুষ বিদেশে থাকেন। এদেশের আত্মীয় মারফত আমাদের দোকানের কানসাট তাঁদের কাছে পৌঁছে যায়। এমনকী ইন্দিরা গান্ধিও আমাদের দোকানের কানসাটের স্বাদ পেয়েছেন। গনি খান পরিবারে কোনও ভিআইপি অতিথি এলে কানসাট যায়। গনি সাহেবও কানসাট দারুণ পছন্দ করতেন।’’
বিহারি জাতি
বিহারি (বিহারি: बिहारी, بِہاری) ভারতের বিহার রাজ্যের একটি জনগোষ্ঠী। এই জনগোষ্ঠীর ইতিহাস তিন হাজার বছরের প্রাচীন। বিহারিরা মাগধী, মৈথিলি, অঙ্গিকা, ভোজপুরি ইত্যাদি বিহারি ভাষা ও তার নানা উপভাষায় কথা বলেন। এছাড়া এই জনগোষ্ঠীর মধ্যে হিন্দি ও উর্দু ভাষাও যথেষ্ট প্রচলিত। এরা মূলত ইন্দো-আর্য জনগোষ্ঠীর অন্তর্ভুক্ত।
বিহারের বাইরে সমগ্র উত্তর ভারত এবং মহারাষ্ট্র ও পশ্চিমবঙ্গেও বিহারিদের দেখা যায়। প্রতিবেশী দেশ পাকিস্তান ও বাংলাদেশেও এদের উপস্থিতি লক্ষ্যণীয়। ঊনবিংশ শতাব্দীতে অনেক বিহারি গায়ানা, সুরিনাম, ত্রিনিদাদ ও টোব্যাগো, ফিজি, মরিশাস ও নাটাল-দক্ষিণ আফ্রিকায় আখ ও রবার শিল্পের মজুর হয়ে চলে যায়। ১৯৪৭ সালে ভারত বিভাগের পর অনেক মুসলমান বিহারি পূর্ব বাংলায় (পরে পূর্ব পাকিস্তান ও বর্তমানে বাংলাদেশ) পাড়ি দেন। এছাড়াও পাকিস্তানের (পূর্বতন পশ্চিম পাকিস্তান) মুজাহির বা শরণার্থী জনগোষ্ঠীর একটি উল্লেখযোগ্য অংশ বিহারি।
শাহ মোহাম্মদ রুহুল কুদ্দুস
জন্ম ও প্রাথমিক জীবন
শাহ মোহাম্মদ রুহুল কুদ্দুস খুলনা জেলার কয়রা উপজেলার আমাদি গ্রামে জন্মগ্রহণ করেন। তার পিতা মৃত মকবুল হোসেন। তিনি রাজশাহী বিশ্ববিদ্যালয় থেকে স্নাতক ও স্নাতকোত্তর ডিগ্রী অর্জন করেন।
রাজনৈতিক ও কর্মজীবন
শাহ মোহাম্মদ রুহুল কুদ্দুস বাংলাদেশ জামায়াতে ইসলামীর কেন্দ্রীয় কর্ম পরিষদের সদস্য। তিনি ১৯৬৩ সালে রাজশাহী বিশ্ববিদ্যালয়ে অধ্যায়নকালে সমগ্র পাকিস্তান ইসলামী ছাত্রসংঘের (বর্তমান ইসলামী ছাত্র শিবির) সাধারণ সম্পাদক ছিলেন। তিনি ১৯৬৮ সালে বাগেরহাটের রামপাল মহাবিদ্যালয়ের প্রতিষ্ঠাতা অধ্যক্ষ পদে যোগদিয়ে ১৯৭৯ পর্যন্ত তিনি শিক্ষকতার পেশায় ছিলেন।
তিনি ১৯৯১ সালের পঞ্চম জাতীয় সংসদ নির্বাচনে খুলনা-৬ (কয়রা-পাইকগাছা) আসন থেকে বাংলাদেশ জামায়াতে ইসলামীর মনোনয়নে প্রথমবার সাংসদ নির্বাচিত হন। এর পর ২০০১ সালের অষ্টম জাতীয় সংসদ নির্বাচনে একই আসন থেকে জামায়াতের মনোনয়নে পুনরায় সংসদ সদস্য নির্বাচিত হয়েছিলেন। জুন ১৯৯৬ সালের সপ্তম ও ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থীর কাছে পরাজিত হন তিনি।
বিতর্ক
শাহ মোহাম্মদ রুহুল কুদ্দুস মুক্তিযুদ্ধকালে কেন্দ্রীয় শান্তি কমিটির সদস্য ছিলেন। তিনি ১৯৭১ সালে মুক্তিযুদ্ধ শুরু হলে তিনি বাগেরহাটে নারী ধর্ষন ও লুটতরাজের সহ মুক্তিযুদ্ধবিরোধী কর্মকাণ্ড করেন বলে অভিযোগ রয়েছে।
বোরকা
right|thumb|আফগানি বোরকা বোরকা হলো মহিলাদের এক ধরনের বহিরাঙ্গিক পোশাক যা সারা শরীর ঢেকে রাখে। ইসলামী শরিয়ত অনুযায়ী পর্দা বজায় রাখার স্বার্থে প্রাপ্তবয়স্ক মুসলিম নারীরা ঘরের বাইরে, বিশেষ করে পুরুষমহলে, যাওয়ার সময় এটি পরিধান ক'রে থাকে।
মুসলিম পর্দা প্রথা
কুরআনে মুসলিম নারীদের পর্দা করতে বলা হয়েছে। এ আদেশের অর্থ হলো দেহের আর্কষণীয় অংশ যেমন বক্ষ, কেশ, বাহু এবং পা পরপুরুষের সম্মুখে আবৃত রাখা। ইসলামী শরিয়তে এজন্য হিজাব ব্যবহারের নির্দেশ প্রদান করা হয়েছে।
বোরকার ওপর নিষেধাজ্ঞা
কোন কোন আধুনিক দেশ যেখানে মুসলমান অভিবাসীর সংখ্যা বেশি সেখানে বোরকা পরিধানকে নিষিদ্ধ করা হয়েছে। এ নিষেধাজ্ঞা বিতর্কের সৃষ্টি করেছে।
কাটজা কাসিন
কাটজা কাসিন (জন্ম: ২৪ সেপ্টেম্বর ১৯৭৯) একজন জার্মান পর্নোগ্রাফিক অভিনেত্রী ।
জীবনের প্রথমার্ধ
কাসিনের জন্ম পূর্ব জার্মানির লাইপৎসিশে। বার্লিনের প্রাচীর ধ্বংসের সময় তিনি ১০ বছর বয়সী ছিলেন। তিনি তার পর্নোগ্রাফিক কেরিয়ারের আগে কলেজে পড়াশোনা করেছিলেন এবং ওয়েট্রেস হিসাবে কাজ করেছিলেন।
পেশা
কাসিন ২০ বছর বয়সে জার্মানিতে নগ্ন মডেলিং শুরু করেছিলেন। তিনি ২০০২ সালের মে মাসে জার্মানিতে তার প্রথম পর্ন দৃশ্যের শুটিং করেছিলেন তিনি জার্মান পর্নোগ্রাফিক অভিনেত্রী ড্রু বেরিমোরের সাথে যোগাযোগ করেছিলেন, যিনি তাকে মার্কিন যুক্তরাষ্ট্রে ভ্রমণের জন্য আমন্ত্রণ জানিয়েছিলেন। ২০০৩ সালে মার্চ মাসে কাসিন তার প্রথম মার্কিন পর্নোগ্রাফিক চলচ্চিত্র স্ট্রেইট টু এ ৪ -এর যৌন দৃশ্যের শুটিং করেছিলেন। যুক্তরাষ্ট্রে কাজ করার প্রথম মাসে তিনি ২৫টি দৃশ্যের শুটিং করেছিলেন।  ২০১৫ সালে, তিনি মূলধারার ছবি টাংগারিনে  উপস্থিত হয়েছিল।
ব্যক্তিগত জীবন
কাসিন ২০০৪ সালের শেষের দিকে স্থায়ীভাবে লস অ্যাঞ্জেলেসে চলে আসেন এবং ২০০৫ সালের জানুয়ারিতে আমেরিকান পারফর্মার স্লেজ হ্যামারকে বিয়ে করেছিলেন। অক্টোবর ২০০৬ সালে তাদের বিবাহবিচ্ছেদ ঘটে।
আতাকামা মরুভূমি
300px|right|thumb|আতাকামা মরুভূমি আতাকামা মরুভূমি (স্পেনীয় ভাষায়: Desierto de Atacama দেসিয়ের্তো দে আতাকামা) উত্তর চিলিতে অবস্থিত একটি শীতল, শুষ্ক, বৃষ্টিবিহীন মরুভূমি অঞ্চল। এটি পশ্চিমে প্রশান্ত মহাসাগর উপকূলস্থিত পর্বতমালা কর্দিলেরা দে লা কোস্তা এবং পূর্বে আন্দেস পর্বতমালা দ্বারা আবদ্ধ। উত্তরে মরুভূমিটি তারাপাকা অঞ্চল হয়ে পেরু সীমান্ত পর্যন্ত চলে গেছে। এখানে একশ বছরে গড়ে তিন থেকে চার বার বৃষ্টিপাত হয়। অ্যাটাকামা মরুভূমি পৃথিবীর সবচেয়ে শুষ্ক অ-মেরু মরুভূমি। পাশাপাশি এটি একমাত্র প্রকৃত মরুভূমি যেখানে মেরু-মরুভূমির চেয়ে কম বৃষ্টিপাত হয়। আন্দিসের অনুর্বর নিম্ন ভুমিগুলো অন্তর্ভুক্ত করা হলে আতাকামা মরুভূমি 105000 km2 জুড়ে বিস্তৃত। or 128000 km2 মরুভূমিটি উত্তর-দক্ষিণে প্রায় ১০০০ কিলোমিটার দীর্ঘ এবং এটির আয়তন প্রায় ৩৬৩,০০০ বর্গকিলোমিটার।
তাপীয় বিপরীতায়নের (thermal inversion) কারণেই আতাকামাতে বৃষ্টিপাত কম হয়। অ্যান্টার্কটিক অঞ্চল থেকে হামবোল্ট সমুদ্রস্রোত যে শীতল পানি বয়ে নিয়ে আসে, তা সমুদ্রপৃষ্ঠের উপরিভাগের বায়ুকে শীতল করে, এবং গরম বায়ু উপরে উঠে যায়। এই উষ্ণ বায়ু আতাকামা মরুভূমিতে কুয়াশার ও স্ট্র‌্যাটাস মেঘের সৃষ্টি করে, কিন্তু বৃষ্টিপাত হয় না বললেই চলে। ফলে কতিপয় সেচকৃত মরূদ্যান ছাড়া আতাকামা মরুভূমিতে উদ্ভিজ্জ্জ্জ অত্যন্ত দোষ্প্রাপ্য। বিপরীতায়নের ফলে বিষুবরেখার কাছে অবস্থিত হওয়া সত্ত্বেও আতাকামা মরুভূমির তাপমাত্রা কম। উদাহরণস্বরূপ, আতাকামা মরুভূমিতে অবস্থিত চিলির আন্তোফাগাস্তা শহরের তাপমাত্রা এবং ১৭০০ কিলোমিটার দক্ষিণে অবস্থিত চিলির সান্তিয়াগো শহরের তাপমাত্রা মোটামুটি একই। গ্রীষ্মে এখানকার গড় তাপমাত্রা ১৮ ডিগ্রি সেলসিয়াস।
মরুভূমিটি ১৯শ শতকের শেষ দিকে এসে বলিভিয়া, পেরু ও চিলির বিবাদের কারণ হয়ে দাঁড়ায়। তিনটি দেশই এ অঞ্চলের মূল্যবান নাইট্রেট ও তামার ব্যাপারে আগ্রহী ছিল। আন্তোফাগাস্তার উত্তর-পূর্বে এবং ইকিক থেকে দেশের অভ্যন্তরভাগে সোডিয়াম নাইট্রেটের ভাণ্ডার ছিল। এই এলাকাগুলির অধিকাংশই প্রথমে বলিভিয়া ও পেরুর অধীনে ছিল, কিন্তু খনন শিল্পগুলিতে চিলির ব্যবসায়ীরা অনেক বিনিয়োগ করেছিলেন এবং তারা চিলির সরকারের সমর্থন পেতেন। প্রশান্ত মহাসাগরের যুদ্ধ (১৮৭৯-১৮৮৩) শেষে চিলি বিজয়ী হয়। আনকনের চুক্তির ফলে চিলি অঞ্চলটি নিয়ন্ত্রণে নেয়; বলিভিয়া তার সমগ্র পশ্চিম সমুদ্র উপকূল হারায়।
প্রথম বিশ্বযুদ্ধের আগ পর্যন্ত চিলি এখান থেকে প্রচুর প্রাকৃতিক সম্পদ আহরণ করে এবং চিলির সম্পদের এক বিরাট অংশের যোগান দেয় এই মরভূমি। এসময় বিশ্বের নাইট্রেট ব্যবসায় চিলির ছিল একক আধিপত্য। নাইট্রেট শিল্পের বিকাশের সুবিধার্থে ইকিক, কালদেরা, আন্তোফাগাস্তা, তালতাল, মেহিয়োনেস, এবং উত্তরে পিসাগুয়াতে সমুদ্র বন্দর নির্মাণ করা হয়, এবং সেগুলি থেকে উপকূলীয় পর্বতমালার মধ্যে দিয়ে অভ্যন্তরভাগে মরভূমি পর্যন্ত রেলপথ তৈরি করা হয়। কোন কোন বছরে ৩০ লক্ষ টন নাইট্রেট নিষ্কাশন করা হত। প্রথম বিশ্বযুদ্ধের পর কৃত্রিম নাইট্রেটের উদ্ভাবন আতাকামা থেকে নাইট্রেট নিষ্কাশনে ভাটার সৃষ্টি করে এবং চিলি নাইট্রেটের একটি আঞ্চলিক বাজারে পরিণত হয়। ফলে চিলি সরকার তামার খনিশিল্পে মনোযোগ দেন। বর্তমানে এই তামার খনিগুলিই অঞ্চলটির মূল আয়ের উৎস।
মরুভূমিতে স্থানে স্থানে হাজার খানেক লোক কৃষিকাজে নিয়োজিত। পিকাতে লেবুর চাষ হয়। সান পেদ্রো দে আতাকামার লবণাক্ত জলাভূমিগুলিতেও চাষাবাদ হয়। চুকিকামাতার কাছে কালামাতে লোয়া নদীর পানি সেচ করে আলু ও আলফালফা চাষ করা হয়।
টীকা
<references group="upper-alpha"/>
কামাতা মসজিদ
কামাতা মসজিদ (蒲田モスク) জাপানের টোকিওর অন্তর্গত ওটা অঞ্চলের কামাতা জেলায় অবস্থিত একটি মসজিদ। কামাতা রেল স্টেশন থেকে উত্তর দিকে পায়ে হাঁটা দূরত্বে মসজিদটির অবস্থান।
২০০১ সালে শাহজাহান সিদ্দিকী এবং মাকসুদ নামক দুইজন ব্যক্তির উদ্যোগে কামাতা মসজিদ প্রতিষ্ঠিত হয়। তিনতলা বিশিষ্ট এ মসজিদটির নিচতলা পুরুষদের ও দোতলা মহিলাদের নামাজের জন্য নির্ধারিত।
তিলের নাড়ু
তিলের নাড়ু বাংলার এক বিখ্যাত খাদ্য দ্রব্য। বাংলার বিভিন্ন ধরনের নাড়ু গুলির মধ্যে তিলের নাড়ু যথেষ্ট জনপ্রিয়। নবান্ন, ঈদে মিলাদুন্নবি, শবে কদর, শবে মেরাজ, দুর্গা পূজা বা নবরাত্রি, কালী পূজা বা দীপাবলি, সরস্বতী পূজা সহ বিভিন্ন উৎসবে বাঙালির ঘরে ঘরে এই নাড়ু তৈরি হয়। এই নাড়ু তিল ও গুড়ের দিয়ে তৈরি করা হয়। তিলের নাড়ু অন্যান্য নাড়ুর থেকে শক্ত বা কঠিন প্রকৃতির হয়।
উপকরণ
তিল, গুড়, জল, বাদাম ভাজা পরিমাণমতো।
প্রস্তুত প্রণালী
থাম্ব|বাংলার তিলের নাড়ু প্রথমে তিল হাল্কা ভেজে নিতে হয়। এরপর উনানে একটি পাত্রতে জল ও গুড় ফুঁটাতে হয়। মিশ্রণ ঘন হয়ে এলে তিল ও বাদাম দিয়ে মিশ্রণে মিশিয়ে নাড়াতে হয়। নামানোর সময় হলে উনান থেকে পাত্রটি নামিয়ে মিশ্রণ থেকে পরিমাণ মত উপাদানগুলির মিশ্রণ নিয়ে দুই পাতের তালুতর সাহায্যে গোল গোল করে তৈরি করা হয় তিলের নাড়ু।
দোম আন্তোনিও
দোম আন্তোনিও দো রোজারিও (c. ১৬৪৩ – ১৬৯৫) বাংলার একজন খ্রিষ্ট ধর্ম প্রচারক ছিলেন। তিনি বাংলা গদ্যরীতির প্রথম লেখক।
জীবনী
দোম আন্তোনিও যশোর-ফরিদপুর অঞ্চলের ভূষণার এক জমিদার পরিবারে জন্মগ্রহণ করেন। তিনি ভূষণার রাজপুত্র ছিলেন। খ্রিষ্টান হবার পূর্বে তার নাম কি ছিল তা জানা যায় নি।
১৬৬৩ সালে তাকে পর্তুগিজ জলদস্যুরা অপহরণ করে। তাকে আরাকানে দাস হিসেবে বিক্রি করার জন্য নিয়ে যাওয়া হয়। তাকে মনোএল্ দো রোজারিও নামক এক পর্তুগিজ পাদ্রি উদ্ধার করেন। তারপর, তিনি খ্রিষ্ট ধর্ম গ্রহণ করেন ও তার নাম পরিবর্তন করে দোম আন্তোনিও দো রোজারিও রাখা হয়।
দোম আন্তোনিও ব্রাহ্মণ রোমান ক্যাথলিক সংবাদ নামের একটি গ্রন্থ রচনা করেছিলেন। ১২০ পৃষ্ঠার গ্রন্থটিতে একজন ব্রাহ্মণ ও একজন রোমান ক্যাথলিকের ধর্মীয় বিতর্ক বিদ্যমান। পরবর্তীতে, গ্রন্থটি মানোএল দা আস্‌সুম্পসাঁউ কর্তৃক পর্তুগিজ ভাষায় অনূদিত হয় ও ১৭৪৩ সালে ফ্রান্সিসকো দা সিলভা অনূদিত গ্রন্থটি লিসবন থেকে প্রকাশ করেন। পরবর্তীতে, সুরেন্দ্রনাথ সেন মূল পাণ্ডুলিপি সংগ্রহ করেন ও গ্রন্থটি সম্পাদনা করেন। ১৯৩৭ সালে কলকাতা বিশ্ববিদ্যালয় তার সম্পাদিত গ্রন্থটি প্রকাশ করে। বইটি ছিল প্রথম বাংলা গ্রন্থ যেটি কোনো বিদেশি কর্তৃক অনূদিত হয়েছে।
দোম আন্তোনিও ১৬৯৫ সালে মৃত্যুবরণ করেন।
২০২৩ শ্রীলঙ্কায় আফগানিস্তান পুরুষ ক্রিকেট দল বনাম পাকিস্তান
পাকিস্তান পুরুষ ক্রিকেট দল ২০২৩ সালের আগস্ট মাসে আফগানিস্তানের বিপক্ষে তিনটি একদিনের আন্তর্জাতিক (ওডিআই) ম্যাচ খেলার জন্য শ্রীলঙ্কা সফর করবে। সিরিজটি উভয় দলের জন্য ২০২৩ পুরুষ এশিয়া কাপ টুর্নামেন্টের প্রস্তুতি হিসেবে গণ্য হবে। ২০২৩ সালের জুলাই মাসে সিরিজের সূচি নিশ্চিত করা হয়।
দলীয় সদস্য
আফগানিস্তান দলে রিজার্ভ খেলোয়াড় হিসেবে ফরিদ আহমদ মালিক ও শাহিদউল্লাহ কামালকে রাখা হয়।
আব্দুল মান্নান (বিমান নির্বাহী)
আব্দুল মান্নান (c. ১৯৪২–৪ আগস্ট ২০২০) বাংলাদেশ জাতীয়তাবাদী দলের রাজনীতিবিদ, সরকারি আমলা, ঢাকা-২ আসনের সংসদ সদস্য ও প্রতিমন্ত্রী ছিলেন।
প্রাথমিক জীবন
আব্দুল মান্নান c. ১৯৪২ সালে ঢাকার নবাবগঞ্জে জন্মগ্রহণ করেন। তিনি পড়ালেখা করেছেন যুক্তরাজ্যের লণ্ডনে। তার একমাত্র মেয়ে মেহরাজ মান্নান লন্ডন প্রবাসী।
রাজনৈতিক ও কর্মজীবন
আব্দুল মান্নান বিএনপির ভাইস চেয়ারম্যান এবং ঢাকা জেলা বিএনপি সভাপতি ও বাংলাদেশ জাতীয়তাবাদী দলের চেয়ারপারসন খালেদা জিয়ার উপদেষ্টা ছিলেন। তিনি বিমান বাংলাদেশ এয়ারলাইন্সের সাবেক এমডি। তিনি বিএনপির প্রার্থী হিসেবে ঢাকা-২ আসন থেকে ১৯৯১, ফেব্রুয়ারি ১৯৯৬, জুন ১৯৯৬ ও ২০০১ সালের জাতীয় নির্বাচনে অংশ নিয়ে পরপর চারবার সংসদ সদস্য নির্বাচিত হয়েছিলেন।    তিনি ১৯৯১ থেকে ১৯৯৬ সালে বেসামরিক বিমান পরিবহন ও পর্যটন মন্ত্রণালয়র প্রতিমন্ত্রী হিসেবে দায়িত্ব পালন করেন।
সরগুজিয়া ভাষা
সরগুজিয়া একটি ইন্দো-আর্য ভাষা যা পূর্ব হিন্দী ভাষাগোষ্ঠীর অন্তর্গত৷ এটি ভারতের ছত্তীসগঢ় রাজ্যের মূলত উত্তরভাগে ব্যবহৃত একটি ভাষা যার সাথে ছত্তীসগঢ়ী ভাষার অনেকটাই মিল রয়েছে৷
ভাষাভাষী
সরগুজিয়া ভাষা প্রাথমিক ভাবে পূর্বতন সরগুজা জেলা তথা বর্তমান সরগুজা জেলা, সুরজপুর জেলা, বলরামপুরর কথ্য ভাষা৷ এছাড়াও পার্শ্ববর্তী করিয়া জেলার অধিকাংশ লোকের মাতৃভাষা সরগুজিয়া ভাষা এবং জশপুর ও গৌরেলা পেণ্ড্রা মারবাহী জেলাতে কিছুসংখ্যক মানুষের মাতৃৃভাষা এটি৷
সরগুজিয়া ভাষাভাষীর লোকদের অধিকাংশ সময়ই রাজ্যের সংখ্যাগরিষ্ঠদের ভাষা ছত্তীসগঢ়ীর সাথে এক করা হয়ে থাকে৷ তাছাড়াও যেমন বিভিন্ন অঞ্চলের স্থানীয় ভাষাগুলিকে হিন্দি ভাষাগোষ্ঠীর অন্তর্ভুক্ত করা হয় তেমনই এই সরগুজিয়া ভাষাও তার ব্যাতিক্রম নয়৷ রাজনৈতিক ও কুটনৈতিক কারণে রাষ্ট্রীয় কাজে সরগুজিয়া ভাষাকে হিন্দি ভাষার উপভাষা বা একরকম প্রমিত হিন্দি হিসাবেই তুলে ধরা হয়৷
শ্রেণীবিন্যাস
এই ভাষাটিকে কিছুদিন আগে অবধি ছত্তীসগঢ়ী ভাষার উপভাষা হিসাবে গণ্য করা হতো৷ প্রখ্যাত ভাষাবিদ জর্জ আব্রাহাম গ্রিয়রসন-এর মতামতই ছিলো একই রকম৷ আবার ভারত সরকারের ভাষাভিত্তিক জনগণনাতে এই ভাষাটিকে হিন্দি ভাষাগোষ্ঠীর অন্তর্গত ছত্তীসগঢ়ী ভাষার একটি উপভাষা হিসাবে গণ্য করা হয়৷ গবেষণাকৃৃত তথ্য অনুযায়ী ও এথনোলগের প্রকল্প অনুযায়ী সরগুজা ভাষার সাথে ছত্তীসগঢ়ী ভাষার ৭১-৭৬% ধ্বনিগত ও ভাষাগত মিল পাওয়া যায়৷ অতিসাম্প্রতিক কালে বিভিন্ন ভাষাগত ব্লগ ও অন্যান্য আন্তর্জাতিক ক্ষেত্রদ্বারা সরগুজা উপভাষাটিকে সরগুজা ভাষা হিসাবে গণ্য করা হয়, যদিও ভারত সরকার হিন্দির একক সংখ্যাগরিষ্ঠতা কায়েমের লক্ষে ভাষাটিকে হিন্দির উপভাষা হিসাবে দর্শায়৷
অঞ্চল
সরগুজিয়া ভাষা প্রাথমিকভাবে উত্তর ছত্তীসগঢ়েই সীমাবদ্ধ৷ তাছাড়া এই ভাষার একটি বড় অংশ ২০১১ জনগণনাতে মুল হিন্দির অন্তর্ভুক্ত৷ ২০১১ অনুযায়ী জেলাভিত্তিক সরগুজিয়া ভাষাভাষী সংখ্যা নিম্নরূপ - ছত্তীসগঢ় - ১৭৩৭৭০৬
এসভিএফ সিনেমাস
এসভিএফ সিনেমামাস পূর্ব ভারতের সিনেমা থিয়েটারগুলির অন্যতম বৃহত্তম চেইন। সংস্থাটির আধুনিক এবং প্রযুক্তিগত ভাবে উন্নত ৮ টি প্রেক্ষাগৃহ রয়েছে পশ্চিমবঙ্গের ৭ টি শহরে। ৮ টি প্রেক্ষাগৃহের ১৫ টি স্ক্রিন জুড়ে প্রিমিয়াম সুবিধা প্রদানের মাধ্যমে চলচ্চিত্রের পরিবেষয় করে সংস্থাটি। এসভিএফ সিনেমামাসের অধিনে একক পর্দার প্রেক্ষাগৃহ'সহ মিশ্র-ব্যবহারের বৈশিষ্ট্যযুক্ত একাধিক পর্দার বিশিষ্ট প্রেক্ষাগৃহ বা মাল্টিপ্লেক্স রয়েছে।
অবস্থান
পশ্চিমবঙ্গের ৭ টি শহরে ৮ টি প্রেক্ষাগৃহ জুড়ে ১৫ টি পর্দা রয়েছে (রাজ্য: ১ টি)।
ক্যান্ডি (শ্রীলঙ্কা)
ক্যান্ডি বা কণ্ডি বা মহনুবর (මහ නුවර Maha nuwara, উচ্চারণ ; கண்டி, উচ্চারণ ) শ্রীলঙ্কার মধ্যাঞ্চলে মধ্যপ্রদেশে অবস্থিত অন্যতম বৃহত্তম শহর। রাজধানী কলম্বোর পর দেশের দ্বিতীয় বৃহত্তম শহর এটি। শহরটি শ্রীলঙ্কার প্রাচীন রাজাদের সর্বশেষ রাজধানী ছিল। চা উৎপাদনকারী অঞ্চল হিসেবে পাহাড়ের পাদদেশে এ শহরটি গড়ে উঠেছে। প্রশাসনিক ও ধর্মীয় কারণে এ শহরের সবিশেষ পরিচিতি রয়েছে। এছাড়াও মধ্যপ্রদেশের রাজধানী ক্যান্ডি। বিশ্বের বৌদ্ধধর্মাবলম্বীদের কাছে অন্যতম তীর্থস্থান হিসেবে পরিচিত এ শহরে টেম্পল অফ দ্য টুথ (শ্রী দালাদা মালিগায়া) মন্দির রয়েছে। ১৯৮৮ সালে ইউনেস্কো কর্তৃক বিশ্ব ঐতিহ্যবাহী স্থানের মর্যাদা লাভ করেছে এটি।
সর্বমোট ২৪টি ওয়ার্ড নিয়ে ক্যান্ডি শহর গঠিত। শহরের অধিকাংশ লোকই সিংহলি। এছাড়াও, মুর, তামিল জাতিগোষ্ঠীর লোক বসবাস করে।
ব্যুৎপত্তি
শহর এবং অঞ্চলটি বিভিন্ন নাম এবং সংস্করণ দ্বারা পরিচিত। কিছু পণ্ডিত মনে করেন যে ক্যান্ডির আসল নাম ছিল কাতুবুলু নুওয়ারা বর্তমান ওয়াটাপুলুয়ার কাছে অবস্থিত।যাইহোক, আরও জনপ্রিয় ঐতিহাসিক নাম সেনকাদাগালা বা সেনকাদাগালাপুরা, আনুষ্ঠানিকভাবে সেনকাদাগালা সিরিবর্ধন মহা নুওয়ারা (অর্থ 'বর্ধমান উজ্জ্বলতার সেনকাদাগালার মহান শহর'), সাধারণত সংক্ষিপ্ত করে 'মহা নুওয়ারা'। লোককাহিনী অনুসারে, এই নামটি বেশ কয়েকটি সম্ভাব্য উৎসের একটি থেকে এসেছে। একটি শহরের নামকরণ করা হয়েছিল সেনকান্দা নামের একজন ব্রাহ্মণের নামে, যিনি কাছাকাছি একটি গুহায় থাকতেন, এবং অন্যটি বিক্রমবাহু তৃতীয়ের রানী হওয়ার কারণে নামকরণ করা হয়েছিল সেনকান্দা, এবং সেঙ্কদাগালা নামে একটি রঙিন পাথরের নামানুসারে। ক্যান্ডি রাজ্য বিভিন্ন নামেও পরিচিত। ইংরেজি নাম ক্যান্ডি, যা ঔপনিবেশিক যুগে উদ্ভূত হয়েছিল, সিংহল কান্দা উদা রাতা (যার অর্থ পাহাড়ের উপর ভূমি) বা কান্দা উদা পাস রাতা (পাহাড়ের পাঁচটি কাউন্টি/দেশ) এর একটি ইংরেজি সংস্করণ থেকে উদ্ভূত হয়েছে।পর্তুগিজরা রাজ্য এবং এর রাজধানী উভয়ের নাম ব্যবহার করে এটিকে সংক্ষিপ্ত করে "ক্যান্ডিয়া" করে।সিংহলী ভাষায়, ক্যান্ডিকে বলা হয় মহা নুওয়ারা, যার অর্থ "মহান শহর" বা "রাজধানী", যদিও এটি প্রায়শই নুওয়ারাকে সংক্ষিপ্ত করা হয়।
ইতিহাস
শহরটি বিভিন্ন নামে পরিচিতি পেয়েছে। কিছু গবেষক মনে করেন, বর্তমান ওতাপুলুয়ার কাছাকাছি কাতুবুলু নুয়ারা এ শহরের প্রকৃত নাম। কিন্তু ঐতিহাসিকভাবে জনপ্রিয় নাম হচ্ছে সেনকাদাগালা বা সেনকাদাগালাপুরা যা প্রাতিষ্ঠানিকভাবে সেনকাদাগালা শ্রীবর্ধনা মহা নুয়ারা। এটি সংক্ষেপে মহা নুয়ারা নামে পরিচিত। লোকউপাখ্যানে কয়েকটি সম্ভাব্য উৎস থেকে এসেছে। গুহায় অবস্থানকারী সেনকান্দা নামীয় ব্রাহ্মণের নাম থেকে এ শহরের নাম উদ্ভূত। অন্য উৎসে জানা যায়, তৃতীয় বিক্রমাবাহু’র রাণী সেনকান্দা পাথরে রঙ করে সেনকাদাগালা রেখেছিলেন। ক্যান্ডি রাজ্যও অনেক নামে পরিচিতি পেয়েছে। ঔপনিবেশিক আমলে সিংহলীজ কান্দা উদা রাতা বা কান্দা উদা পাস রাতা থেকে ইংরেজি নাম ক্যান্ডি হয়েছে। যার অর্থ দাঁড়ায় পর্বতের উপর ভূমি। পর্তুগীজরা সংক্ষেপে ক্যান্ডিয়া রেখেছিল যা রাজ্য ও এর রাজধানী উভয় ক্ষেত্রেই ব্যবহৃত হতো। সিংহলী ভাষায় ক্যান্ডিকে মহা নুয়ারা নামে ডাকা হয় যার অর্থ মহান শহর বা রাজধানী। তা স্বত্ত্বেও প্রায়শই শহরটিকে নুয়ারা নামে ডাকা হয়।
টপোগ্রাফি
ক্যান্ডি দ্বীপের অভ্যন্তরীণ পাহাড়ী এবং ঘন বনে অবস্থিত।শহরটি নকলস পর্বতশ্রেণি এবং হানথানা পর্বতশ্রেণী সহ একাধিক পর্বতশ্রেণীর মধ্যে অবস্থিত, যার ফলে শহরটিকে সমুদ্রপৃষ্ঠের উচ্চতার  অবস্থিত। এটি কৃত্রিম ক্যান্ডি হ্রদের সংলগ্ন এবং উদাওয়াত্তা কেলে অভয়ারণ্যের দক্ষিণে অবস্থিত। বর্তমানে উদাওয়াত্তে কেলে এর এলাকা কমিয়ে দিচ্ছে।
জলবায়ু
কোপেন-গিগার জলবায়ু শ্রেণিবিন্যাস পদ্ধতিতে, এর জলবায়ু গ্রীষ্মমন্ডলীয় রেইনফরেস্ট (এএফ)। ক্যান্ডি দ্বীপের কেন্দ্রে এবং একটি উচ্চ উচ্চতায় অবস্থিত, শহরের অন্যান্য দেশের গ্রীষ্মমন্ডলীয় জলবায়ুর তুলনায়, বিশেষ করে উপকূলীয় অঞ্চলের তুলনায় তুলনামূলকভাবে আর্দ্র এবং শীতল তাপমাত্রা রয়েছে।নুওয়ারা এলিয়া এর দক্ষিণে এবং উচ্চতর উচ্চতার কারণে শীতল জলবায়ু রয়েছে।তা সত্ত্বেও, ক্যান্ডির জলবায়ু এখনও গ্রীষ্মমন্ডলীয় কারণ সারা বছর গড় তাপমাত্রা ১৮ °সে এর উপরে শহরটি জানুয়ারি থেকে এপ্রিল পর্যন্ত শুষ্ক সময় অনুভব করে। মে থেকে জুলাই এবং অক্টোবর থেকে ডিসেম্বর পর্যন্ত অঞ্চলটি তার বর্ষা মৌসুম অনুভব করে, এই সময়ে আবহাওয়া রুক্ষ এবং অস্থিতিশীল থাকে।মার্চ থেকে মে মাসের মাঝামাঝি আন্তঃমৌসুকাল সময়কাল, এই সময়ে হালকা বৃষ্টি এবং তীব্র আর্দ্রতা থাকে। আর্দ্রতা সাধারণত ৭০% থেকে ৭৯% এর মধ্যে থাকে।
সিটিস্কেপ
ক্যান্ডি শহরটি )  সমুদ্রপৃষ্ঠের উপরে উচ্চতায় অবস্থিত।এর পরিকল্পনাটি দুটি খোলা জায়গার চারপাশে গড়ে উঠেছে: একটি প্রসারিত বর্গক্ষেত্র, যার শেষে রয়েছে পুরানো রাজধানীর প্রশাসনিক ভবন এবং একটি কৃত্রিম হ্রদ যা আকারে চতুর্ভুজাকার।একটি পাবলিক বাগান শহরের স্থানিক সংস্থার উন্মুক্ততা যোগ করে।
ক্যান্ডি এখন বড় হয়ে উঠেছে পেরাদেনিয়া, পেরাডেনিয়া বিশ্ববিদ্যালয় এবং বোটানিক্যাল গার্ডেন, উত্তরে কাতুগাস্তোটা এবং পূর্বে কুন্দাসালে, টেনেকুম্বুরা এবং গুরুদেনিয়ার আবাসস্থল ।
ওয়ার্ড
ক্যান্ডিতে ২৪ টি ওয়ার্ড রয়েছে :
সরকার
ক্যান্ডি একটি চার্টার শহর, যেখানে একটি মেয়র কাউন্সিলের সরকার রয়েছে।ক্যান্ডির মেয়র এবং কাউন্সিলররা পাঁচ বছরে একবার অনুষ্ঠিত স্থানীয় সরকার নির্বাচনের মাধ্যমে নির্বাচিত হন।প্রশাসনের প্রধান হলেন মিউনিসিপ্যাল কমিশনার, যিনি ১৬টি বিভাগের দৈনন্দিন কার্যক্রম পরিচালনা করেন যা এটি গঠিত।
প্রথম নির্বাচিত মেয়র ছিলেন স্যার চুদা রাতওয়াটে। ১৯৭৮ সালে অধ্যাদেশের আরও সংশোধনের মাধ্যমে, মেয়র নির্বাহী প্রধান হন যেখানে কমিশনার প্রশাসনিক প্রধান ছিলেন।
বর্তমানে, পরিষদ ২৪ জন সদস্য নিয়ে গঠিত।গভর্নিং পার্টি, ইউনাইটেড ন্যাশনাল পার্টি ১৪টি এবং বিরোধী দল ১০টি। কাউন্সিল মাসে একবার বৈঠক করে অগ্রগতি পর্যালোচনা করে এবং তার প্রকল্প বাস্তবায়নের বিষয়ে সিদ্ধান্ত নেয়।কাউন্সিলের পাঁচটি স্থায়ী কমিটি, অর্থ, আইন, কাজ, ক্রীড়া এবং কল্যাণ পরিষেবা (প্রাক-বিদ্যালয়, গ্রন্থাগার), এছাড়াও অনুমোদনের জন্য কাউন্সিল আপেক্ষিক বিষয়গুলি মূল্যায়ন এবং সুপারিশ করার জন্য মাসিক বৈঠক করে।
জনসংখ্যা
ক্যান্ডি একটি সিংহলি সংখ্যাগরিষ্ঠ শহর; মুরস এবং তামিলদের মতো অন্যান্য জাতিগোষ্ঠীর অন্তর্গত বিশাল সম্প্রদায় রয়েছে।শহরটি সিংহলিদের একটি গুরুত্বপূর্ণ ধর্মীয় কেন্দ্র এবং বৌদ্ধধর্মের জন্য একটি তীর্থস্থান, যেমন থেরবাদ স্কুলের অন্তর্গত। ক্যাথলিক চার্চের একটি ডায়োসিস সদর দফতর শহরে রয়েছে।
জনসংখ্যার আদমশুমারি (২০১২)
ক্যান্ডিতে জনসংখ্যার উপাত্ত (২০১২) সূত্র: statistics.gov.lk
নগর এলাকা অনুযায়ী জাতিগতভাবে জনসংখ্যা (২০০৭)
ক্যান্ডিতে জনসংখ্যার উপাত্ত (২০০৭) সূত্র: statistics.gov.lk
অর্থনীতি
এটি দ্বীপের দ্বিতীয় বৃহত্তম শহর এবং মধ্য প্রদেশের রাজধানী। ক্যান্ডিতে অনেক বড় কর্পোরেশনের বড় শাখা অফিস রয়েছে এবং টেক্সটাইল, শ্রীলঙ্কার রত্ন পাথর, আসবাবপত্র, তথ্য প্রযুক্তি এবং গহনা সহ অনেক শিল্প সেখানে পাওয়া যায়। শহর জুড়ে অনেক কৃষি গবেষণা কেন্দ্র অবস্থিত।
স্বাস্থ্য ব্যবস্থা
টিচিং হসপিটাল, পেরাদেনিয়া দেশের অন্যতম প্রধান টারশিয়ারি কেয়ার হাসপাতাল, যেটি ক্যান্ডি এবং কলম্বোকে সংযোগকারী এ১ হাইওয়ে বরাবর রয়্যাল বোটানিক্যাল গার্ডেন, পেরাদেনিয়ার কাছে অবস্থিত।
জেকে ১৯৭১
জেকে ১৯৭১ হলো ফখরুল আরেফিন খান পরিচালিত ও গড়াই ফিল্মস দ্বারা প্রযোজিত একটি ২০২৩ সালের বাংলাদেশী ঐতিহাসিক নাট্য চলচ্চিত্র। এটি বাংলাদেশের স্বাধীনতা যুদ্ধ সম্পর্কে প্রথম ইংরেজি ভাষার বাংলাদেশী চলচ্চিত্র। এতে প্রধান চরিত্রে সব্যসাচী চক্রবর্তী ও শুভ্র সৌরভ দাস অভিনয় করেন। চলচ্চিত্রটি পিআইএ ফ্লাইট পিকে৭১২ হাইজ্যাক-এর উপর ভিত্তি করে নির্মিত।
ক্যান্ডি (শ্রীলঙ্কা)
স্বাস্থ্য ব্যবস্থা
ডেন্টাল হাসপাতাল পেরাদেনিয়া এবং সিরিমাভো বন্দরনায়েকে শিশু হাসপাতালগুলি পেরাদেনিয়া টিচিং হাসপাতালের পাশে অবস্থিত।
জেকে ১৯৭১
পটভূমি
৩ ডিসেম্বর ১৯৭১-এ জ্যঁ ইউজিন পল ক্যুয়ে নামক একজন ফরাসি নাগরিক অর্লি বিমানবন্দরে পাকিস্তান ইন্টারন্যাশনাল এয়ারলাইন্সের মালিকানাধীন একটি বোয়িং ৭২০ হাইজ্যাক করে। সে বাংলাদেশের স্বাধীনতা যুদ্ধের সমর্থনে ভারতে অবস্থিত পূর্ব বাঙালি শরণার্থীদের ক্যাম্পে ও পূর্ব পাকিস্তানের জনগণের নিকট ফ্রান্স সরকারকে ২০ টন ত্রাণ ও ওষুধ পাঠাতে হবে বলে দাবি করে।
ক্যান্ডি (শ্রীলঙ্কা)
পরিবহন
ক্যান্ডিতে প্রাথমিকভাবে বাসের উপর ভিত্তি করে একটি পাবলিক ট্রান্সপোর্ট সিস্টেম রয়েছে।বাস পরিষেবাটি বেসরকারী কোম্পানি এবং সরকারের নিজস্ব শ্রীলঙ্কা ট্রান্সপোর্ট বোর্ড (SLTB) দ্বারা পরিচালিত হয়।ক্যান্ডি মাল্টিমোডাল ট্রান্সপোর্ট টার্মিনাল (KMTT) নির্মাণের পর ক্যান্ডি রেলওয়ে স্টেশনের সাথে একটি বড় বাস টার্মিনালকে একীভূত করবে। কেএমটিটি প্রায় ২,০০০টি বাস ছাড়বে, ৩,০০০টি আরও পরিষেবার মাধ্যমে এবং দৈনিক ভিত্তিতে প্রায় ৩২০,০০০ যাত্রী চলাচল পরিচালনা করবে। ২০১৬ সালে প্রকল্পের নকশা, নির্মাণ তত্ত্বাবধান এবং চুক্তি প্রশাসনের পরামর্শদাতাদের কাছ থেকে EoI আহ্বান করা হয়েছিল।
জেকে ১৯৭১
প্রযোজনা
চলচ্চিত্রটির পরিচালক ফখরুল আরেফিন খান ৯ মার্চ ২০২১ তারিখে এর প্রযোজনার ঘোষণা দেন। মুজিববর্ষকে সম্মান জানানো এই চলচ্চিত্র প্রযোজনার উদ্দেশ্য ছিলো। এতে সব্যসাচী চক্রবর্তী থাকবেন বলেও ঘোষণা করা হয়, এটি ছিলো ফখরুলের সঙ্গে তার দ্বিতীয় চলচ্চিত্র। পরিচালক বলেছিলেন যে জেকে ১৯৭১-এর প্রযোজনা ২০২১ সালের এপ্রিল থেকে পশ্চিমবঙ্গে শুরু হবে। ১৮ সেপ্টেম্বর ২০২১-এ ৩৬ জন অভিনয়শিল্পী নিয়ে এর চিত্রগ্রহণ শুরু হয়। এর প্রযোজনা পরবর্তী কার্যক্রম ২৩ এপ্রিল ২০২২-এ শেষ হয়।
ক্যান্ডি (শ্রীলঙ্কা)
বায়ু
কুন্ডাসেলের নিকটবর্তী এলাকায় প্রস্তাবিত ক্যান্ডি বিমানবন্দর কলম্বোর বন্দরনায়েকে আন্তর্জাতিক বিমানবন্দরের সাথে সরাসরি বিমান সংযোগ তৈরি করবে। নতুন বিমানবন্দরটি শ্রীলঙ্কার পর্যটন শিল্পে অনুঘটক হিসেবে কাজ করবে।
রাস্তা
এটি প্রায় কলম্বো থেকে,  নুওয়ারেলিয়া থেকে এবং  কুরুনেগালা থেকে।
জেকে ১৯৭১
বিতর্ক
চলচ্চিত্রের মুক্তির পরে অমিত মল্লিক অভিযোগ করেন যে চলচ্চিত্রের মূল কাহিনীটি ২০১৭ সালে পরিচালককে তার ইমেল করা নিজের চলচ্চিত্রের প্রকল্পের চিত্রনাট্য থেকে নকল করা হয়েছিলো। তবে, পরিচালক অভিযোগ অস্বীকার করে বলেন যে অমিত তার বিরুদ্ধে কুম্ভীলকবৃত্তির মামলা দায়ের করলে তিনি মামলার মুখোমুখি হতে প্রস্তুত আছেন।
ক্যান্ডি (শ্রীলঙ্কা)
দাঁতের মন্দির
হ্রদের উত্তর তীরে, যেটি 19 শতকের শুরুতে শ্বেত পাথরের প্যারাপেট দ্বারা ঘেরা, সেখানে রয়েছে রয়্যাল প্যালেস এবং টেম্পল অফ দ্য টুথ সহ শহরের সরকারী ধর্মীয় স্মৃতিস্তম্ভ, যা শ্রী দালাদা মালিগাওয়া নামে পরিচিত। (daḷada māligāva)।18 শতকে পুনর্নির্মিত, শ্রী দালাদা মালিগাওয়া গ্রানাইটের ভিত্তির উপর নির্মিত যা শ্রীলঙ্কার প্রাক্তন রাজধানী শহর অনুরাধাপুরার মন্দির দ্বারা অনুপ্রাণিত হয়েছিল।বিভিন্ন উপকরণ ( চুনাপাথর, মার্বেল, ভাস্কর্য কাঠ, হাতির দাঁত, ইত্যাদি) এই মন্দিরের সমৃদ্ধিতে অবদান রাখে।এই ছোট পবিত্র শহর জুড়ে, সাম্প্রতিক সংখ্যক বৌদ্ধ বিহার পাওয়া যায়।
জেকে ১৯৭১
অভ্যর্থনা
বাংলা ট্রিবিউনের চলচ্চিত্র সমালোচক আহসান কবির চলচ্চিত্রের প্রধান অভিনয়শিল্পীদের অভিনয়ের প্রশংসা করেছেন।
ক্যান্ডি (শ্রীলঙ্কা)
দাঁতের মন্দির
ক্যান্ডির স্মারক সংমিশ্রণ হল নির্মাণের একটি উদাহরণ যা রয়্যাল প্যালেস এবং টেম্পল অফ দ্য টুথ ( দাঁতের প্রাসাদ ) সাথে যুক্ত করে এমন একটি জায়গা যেখানে বুদ্ধের দাঁতের ধ্বংসাবশেষ রয়েছে ।মূলত কান্দিয়ান রাজ্যের রয়্যাল প্যালেস কমপ্লেক্সের অংশ, এটি সারা বিশ্বের বৌদ্ধদের জন্য উপাসনা এবং তীর্থস্থানগুলির মধ্যে একটি।রাজধানী শহরের বিভিন্ন স্থানান্তরের পর সিংহলি রাজতন্ত্রের প্রকৃত প্যালাডিয়াম যেখানে ধ্বংসাবশেষ আনা হয়েছিল সেখানে নির্মিত সিরিজের মন্দিরগুলির মধ্যে এটিই ছিল শেষ।
প্যালেস অফ দ্য টুথ রিলিক, প্রাসাদ কমপ্লেক্স এবং পবিত্র শহর ক্যান্ডি বৌদ্ধ ধর্মের প্রচারের ইতিহাসের সাথে জড়িত।মন্দিরটি বুদ্ধের দাঁতের ধ্বংসাবশেষের শেষ পরীকরণের ফসল এবং একটি ধর্মের সাক্ষ্য যা আজও চর্চা করা হচ্ছে।
আন্তর্জাতিক বৌদ্ধ জাদুঘর কাছাকাছি ভারত, গান্ধার, ভুটান, নেপাল, কোরিয়া, থাইল্যান্ড ইত্যাদির রাখা জিনিসপত্র রয়েছে।গৌতম বুদ্ধের একটি 16 ফুটের মূর্তি, সারনাথ বুদ্ধের একটি প্রতিরূপ যাদুঘরের সামনে স্থাপন করা হয়েছে, যা ভারত সরকার উপহার দিয়েছে।
রাজপ্রাসাদ
ক্যান্ডির রাজকীয় প্রাসাদটি দ্বীপে নির্মিত শেষ রাজকীয় প্রাসাদ।যদিও মূল প্রাসাদ কমপ্লেক্সের কিছু অংশ অবশিষ্ট আছে। দাঁতের মন্দিরটি এই কমপ্লেক্সের অংশ ছিল, প্রাচীন ঐতিহ্যের কারণে যেটি বলেছিল যে সম্রাট সেই ধ্বংসাবশেষের রক্ষক যদিও জমির শাসক। এখানে আজ ক্যান্ডি জাতীয় জাদুঘর রয়েছে যেখানে ক্যান্ডি রাজ্য এবং ব্রিটিশ ঔপনিবেশিক শাসন উভয়ের নিদর্শনগুলির একটি বিস্তৃত সংগ্রহ রয়েছে।
লঙ্কাতিলক মন্দির
একটি পাথরের উপর নির্মিত, মন্দিরটি পাথর কাটা ধাপের একটি দীর্ঘ সিরিজ দ্বারা পৌঁছানো হয়েছে।মূর্তি বাড়ির একটি খিলান পথ একটি মণ্ডপের (হল) মধ্য দিয়ে অভ্যন্তরীণ গর্ভগৃহে নিয়ে যায় যা ফুলের নকশায় সজ্জিত।দুই পাশের দেয়াল ও ছাদ চিত্রকর্মে সজ্জিত।ভিতরের গর্ভগৃহে বুদ্ধের একটি বড় উপবিষ্ট মূর্তি রয়েছে।
গাদালাদেনিয়া মন্দির
গাদালাদেনিয়া মন্দিরের নকশাটি দক্ষিণ ভারতীয় বংশোদ্ভূত যার সাথে একটি দেবাল সংযুক্ত রয়েছে, যা নাথা দেবালে এবং আদাহানা মালুয়ার গেডিজের মতো।মূল উপাসনালয় কক্ষে একটি উপবিষ্ট বুদ্ধ মূর্তি এবং গাম্পোলা যুগের কিছু চিত্রকর্মের অবশিষ্টাংশ রয়েছে।
ক্যান্ডির আশেপাশের অন্যান্য গুরুত্বপূর্ণ মন্দিরগুলির মধ্যে রয়েছে ডোদানওয়ালা দেবালয় (তীর্থস্থান), এমবেক্কা দেবালয় (তীর্থস্থান), গালমাডুয়া বিহার মন্দির, হান্দাগালা বিহার মন্দির, মেদাওয়ালা বিহার এবং নালন্দা গেডিগে ।
পার্ক এবং বাগান
রয়্যাল বোটানিক্যাল গার্ডেন, পেরাদেনিয়া প্রায় অবস্থিত পেরাদেনিয়া শহরের কেন্দ্র থেকে ৫ কিমি পশ্চিমে অবস্থিত এবং প্রতি বছর ২ মিলিয়ন মানুষ পরিদর্শন করে। এটি দ্বীপের বৃহত্তম বোটানিক্যাল গার্ডেন যা  এবং ৪০০০ টিরও বেশি প্রজাতির উদ্ভিদ রয়েছে। ক্যা ন্ডির নকলস মাউন্টেন রেঞ্জ ইউনেস্কোর একটি বিশ্ব ঐতিহ্যবাহী স্থান।আলাগাল্লা মাউন্টেন রেঞ্জকে ইংরেজিতে পটেটো রেঞ্জ নামেও নামকরণ করা হয়েছে উভয়ই শ্রীলঙ্কায় ট্রেকিংয়ের জন্য বিখ্যাত। উদাওয়াট্টা কেলে ( উদাওয়াট্টা বন ) হল একটি সুরক্ষিত অভয়ারণ্য যা শহরের কেন্দ্রস্থলে অবস্থিত, টেম্পল অফ দ্য টুথের ঠিক উত্তরে। সিংহল ভাষায় "উদা ওয়াসালা ওয়াট্টা" নামে পরিচিত যার অর্থ, "রাজকীয় প্রাসাদের উপরে অবস্থিত বাগান", এটি ১৮৫৬ সালে একটি বন সংরক্ষিত হিসাবে মনোনীত হয়েছিল এবং এটি ১৯৩৮ সালে একটি অভয়ারণ্যে পরিণত হয়েছিল।
রয়্যাল প্যালেস পার্ক, ওয়েস পার্ক নামে পরিচিত একটি ছোট পার্ক যা ক্যান্ডি লেক এবং শহরের বেশিরভাগ অংশকে উপেক্ষা করে।পার্কে একটি জাপানি ফিল্ড বন্দুক রয়েছে যা দ্বিতীয় বিশ্বযুদ্ধের সময় বার্মায় ব্রিটিশ ১৪ তম সেনাবাহিনী দ্বারা বন্দী করা হয়েছিল এবং দ্বিতীয় বিশ্বযুদ্ধের দক্ষিণ-পূর্ব এশিয়ার যুদ্ধমঞ্চ এর সুপ্রিম অ্যালাইড কমান্ডার লর্ড মাউন্টব্যাটেন ক্যান্ডি শহরে উপস্থাপন করেছিলেন।
প্রাথমিক ও মাধ্যমিক শিক্ষা
ক্যান্ডিতে দ্বীপের কিছু প্রাচীন এবং উচ্চ মানের স্কুল রয়েছে।
তৃতীয় পর্যায়ের শিক্ষা
কাউন্টির দ্বিতীয়-প্রাচীনতম বিশ্ববিদ্যালয়, ইউনিভার্সিটি অফ পেরাদেনিয়া পেরাদেনিয়ায় অবস্থিত, অন্যদিকে শ্রীলঙ্কার ওপেন ইউনিভার্সিটি, শ্রীলঙ্কা ইনস্টিটিউট অফ ইনফরমেশন টেকনোলজি, ন্যাশনাল ইনস্টিটিউট অফ বিজনেস ম্যানেজমেন্ট এবং কলেজ অফ টেকনোলজির কেন্দ্র রয়েছে শহরে।বেসরকারী খাতের উচ্চ শিক্ষা প্রতিষ্ঠানের বেশিরভাগেরও ক্যান্ডিতে তাদের শাখা রয়েছে।
পেরাডেনিয়া বিশ্ববিদ্যালয়ের ভূতত্ত্ব বিভাগ হল শ্রীলঙ্কার একমাত্র পৃথিবী বিজ্ঞান বিভাগ।
স্বাস্থ্য ব্যবস্থা
ন্যাশনাল হসপিটাল, ক্যান্ডি শ্রীলঙ্কার দ্বিতীয় বৃহত্তম চিকিৎসা প্রতিষ্ঠান, স্বাস্থ্য মন্ত্রকের অধীনে প্রতিষ্ঠিত এবং পরিচালিত হয়, যা শ্রীলঙ্কা সরকার দ্বারা রক্ষণাবেক্ষণ করা একটি গুরুত্বপূর্ণ হাসপাতাল হিসাবে রয়ে গেছে।
অবসর এবং বিনোদন
কান্দিয়ানরা শহরে অবসর ও বিনোদনের জন্য অনেক কিছু করে। এসলা পেরাহেরা নামে পরিচিত বার্ষিক শোভাযাত্রার কারণে ক্যান্ডি জনপ্রিয়। যেটিতে বুদ্ধের দাঁতের অবশেষ ঢেকে রাখার জন্য ব্যবহৃত ভেতরের একটি কাস্কেট শহরের রাস্তায় একটি বিশাল মিছিলে নিয়ে যাওয়া হয়। এই কাসকেটটি একটি রাজকীয় টাস্কারের উপর নেওয়া হয়। শোভাযাত্রায়  ঐতিহ্যবাহী নর্তক ও ঢোল বাদক, পুরাতন কান্দিয়ান রাজ্যের প্রদেশের পতাকাবাহী, নীলাম (মন্দিরের রক্ষক) তাদের ঐতিহ্যবাহী পোশাক পরা, মশালবাহী, এবং জমকালো পোশাকধারী হাতি থাকে।প্রতি বছর জুলাই বা আগস্ট মাসে অনুষ্ঠিত এই অনুষ্ঠানটি দেশের সমস্ত অংশ থেকে প্রচুর ভিড় এবং অনেক বিদেশী পর্যটকদের আকর্ষণ করে।
ক্যান্ডি সিটি সেন্টার হল বাণিজ্যিক এবং শপিং কমপ্লেক্স যা ২০০৫ সালে খোলা হয়েছে দালাদা ভিদিয়াতে। শ্রীলঙ্কার সবচেয়ে আধুনিক বাণিজ্যিক কমপ্লেক্স। কমপ্লেক্সটি অতি-আধুনিক বৈশিষ্ট্যে পরিপূর্ণ, শ্রীলঙ্কার মধ্যযুগীয় সময়কালে ক্যান্ডির ঐতিহ্যবাহী স্থাপত্যকেও অন্তর্ভুক্ত করে।শহরের কেন্দ্রে রয়েছে বেশ কয়েকটি নেতৃস্থানীয় ব্যাঙ্ক, একটি সম্পূর্ণ সজ্জিত সুপারমার্কেট, আধুনিক রেস্তোরাঁ, একটি বিনোদন জোন, একটি সু-পরিকল্পিত অত্যাধুনিক ফুড কোর্ট, শ্রীলঙ্কার নেতৃস্থানীয় বইয়ের দোকান, উদ্ভিদ এবং একটি আয়ুর্বেদ সাইট।বাইরে একটি পাঁচ-স্তরের গাড়ি পার্ক রয়েছে যা ক্যান্ডির বৃহত্তম গাড়ি পার্ক।
খেলা
ক্যান্ডি ক্রিকেট, রাগবি ইউনিয়ন, অ্যাসোসিয়েশন ফুটবল, সাঁতার, ফিল্ড হকি, অ্যাথলেটিক্স, টেবিল টেনিস, বক্সিং, বাস্কেটবল, গল্ফ এবং এমনকি বেসবল সহ বিভিন্ন খেলাধুলায় জাতীয় পর্যায়ের প্রতিযোগী তৈরি করেছে, যা শুধুমাত্র ক্যান্ডিতে চালু করা হয়েছে। সম্প্রতিক্যান্ডি ক্রিকেট এবং রাগবির জাতীয় অধিনায়ক এবং ক্রীড়াবিদ তৈরি করেছে যারা সকল খেলার সর্বোচ্চ স্তরে খেলে।
দেশের অন্যান্য অংশের মত রাগবি এই অঞ্চলের সবচেয়ে জনপ্রিয় খেলা।এটি স্থানীয় রাগবি ইউনিয়ন ক্লাবের কারণে, ক্যান্ডি স্পোর্টস ক্লাব প্রায় এক দশক ধরে জাতীয় লীগে রাজত্বকারী ক্লাব রাগবি চ্যাম্পিয়ন, সেইসাথে স্থানীয় স্কুলগুলি এই খেলাটির প্রতি অনুরাগ এবং সমর্থন করে।সিঙ্গার শ্রীলঙ্কান এয়ারলাইন্স রাগবি 7 এর টুর্নামেন্ট হল একটি বার্ষিক আন্তর্জাতিক রাগবি ইউনিয়ন ইভেন্ট যা স্থানীয় বোগাম্বারা স্টেডিয়ামে অনুষ্ঠিত হয়, যা সারা বিশ্বের দেশগুলোকে আকর্ষণ করে।
ক্যান্ডিতে ক্রিকেট ব্যাপকভাবে খেলা হয় যেখানে প্রিমিয়ার ট্রফিতে তিনটি প্রথম-শ্রেণীর দল রয়েছে, সারাসেনস, ক্যান্ডি ক্রিকেট ক্লাব এবং ক্যান্ডি ইয়ুথ ক্রিকেট ক্লাব, সেইসাথে শ্রীলঙ্কান প্রিমিয়ার লিগের দল কান্দুরাতা কাইটসের প্রধান শহর।দুটি টেস্ট স্ট্যাটাস মাঠ, আসগিরিয়া আন্তর্জাতিক স্টেডিয়াম এবং নবনির্মিত অত্যাধুনিক পাল্লেকেলে আন্তর্জাতিক ক্রিকেট স্টেডিয়াম সহ ক্যান্ডি শ্রীলঙ্কা জাতীয় ক্রিকেট দলের আয়োজক।দুটি স্টেডিয়ামেই বিশ্বকাপের ম্যাচ অনুষ্ঠিত হয়েছে।অন্যান্য ক্রিকেট ভেন্যু হল কাতুগাস্তোটা ওভাল (সেন্ট অ্যান্থনি’স কলেজ মাঠ), ধর্মরাজা কলেজের লেক ভিউ মাঠ এবং পুলিশ গ্রাউন্ড ক্যান্ডি।
ফিল্ড হকি, ভলিবল (শ্রীলঙ্কার জাতীয় খেলা), এবং অ্যাসোসিয়েশন ফুটবলের মতো খেলাগুলি অবশ্য ক্যান্ডিতে অন্যান্য খেলার মতো এতটা শুরু হয়নি, সঠিক খেলার মাঠ, তহবিল এবং সমর্থনের অভাবের কারণে।বিলিয়ার্ড এবং স্নুকারের মতো কিউ গেম খুব কমই কেউ খেলেছে।যদিও বাস্কেটবল, টেবিল টেনিস, ব্যাডমিন্টন, এবং সাঁতারের কারণে ছাত্র এবং স্কুলের উচ্চ অংশগ্রহণের কারণে সাধারণ।
যমজ শহর এবং বোন শহর
ক্যান্ডি শহরের সাথে একটি বোন শহরের সম্পর্ক রয়েছে:
আদ্রিয়েঁ রাবিও
আদ্রিয়েঁ রাবিও প্রভো (Adrien Rabiot, ; জন্ম: ৩ এপ্রিল ১৯৯৫; আদ্রিয়েঁ রাবিও নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব ইয়ুভেন্তুস এবং ফ্রান্স জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলে থাকেন।
প্রারম্ভিক জীবন
আদ্রিয়েঁ রাবিও প্রভো ১৯৯৫ সালের ৩রা এপ্রিল তারিখে ফ্রান্সের সেঁ মোরিসে জন্মগ্রহণ করেছেন এবং সেখানেই তার শৈশব অতিবাহিত করেছেন।
কিরণ কুমার
কিরণ কুমার হিন্দি চলচ্চিত্রের একজন বিখ্যাত অভিনেতা।
মারিও এরমোসো
মারিও এরমোসো কান্সেকো (, Mario Hermoso; জন্ম: ১৮ জুন ১৯৯৫; মারিও এরমোসো নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লীগের শীর্ষ স্তর লা লিগায় আতলেতিকো মাদ্রিদ এবং স্পেন জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন রক্ষণভাগের খেলোয়াড় হিসেবে খেলে থাকেন।
স্ক্যান্ডিনেভিয়া
thumb|250px|লাল: যে তিনটি রাজতন্ত্র (ডেনমার্ক, সুইডেন ও নরওয়ে) নিয়ে স্ক্যান্ডিনেভিয়া গঠিত; কমলা: কিছু কিছু সংজ্ঞায় ফিনল্যান্ড ও আইসল্যান্ডকেও গণনায় ধরা হয়; হলুদ: ডেনমার্কের অধীন গ্রিনল্যান্ডকে গণনায় ধরে (নর্ডীয় রাষ্ট্রসমূহ) স্ক্যান্ডিনেভিয়া (Scandinavia) (প্রাচীন স্ক্যান্ডিয়া) উত্তর ইউরোপের তিনটি দেশ তথা রাজতন্ত্র-- নরওয়ে, সুইডেন ও ডেনমার্কের জন্য দেয়া নাম। এদের মধ্যে নরওয়ে ও সুইডেন স্ক্যান্ডিনেভীয় উপদ্বীপ গঠন করেছে। দেশ তিনটি ঐতিহাসিক, সাংস্কৃতিক ও ভাষাগত দিক থেকে পরস্পরের সাথে সম্পর্কিত। অনেক সময় আইসল্যান্ড, ফারো দ্বীপপুঞ্জ, ডেনমার্ক এর অধীনস্থ গ্রীণল্যান্ড কেও স্ক্যান্ডিনেভিয়ার অন্তর্ভুক্ত করা হয়। কখনো কখনো ফিনল্যান্ডকেও স্ক্যান্ডিনেভিয়ার অংশ মনে করা হয়, যদিও বাকী দেশগুলির সাথে ফিনল্যান্ডের কোন ভাষাগত সাদৃশ্য নেই। অধুনা উত্তর ইউরোপের পাঁচটি দেশ নরওয়ে, সুইডেন, ডেনমার্ক, ফিনল্যান্ড ও আইসল্যান্ডের জন্য নর্ডীয় রাষ্ট্রসমূহ পরিভাষাটি বেশি ব্যবহৃত হয়। দেশগুলি ভৌগোলিক ও অর্থনৈতিক দিক থেকে পরস্পর একতাবদ্ধ।
মারিও এরমোসো
২০০২–০৩ মৌসুমে, স্পেনীয় ফুটবল ক্লাব কনসেপসিওনের যুব পর্যায়ের হয়ে খেলার মাধ্যমে এরমোসো ফুটবল জগতে প্রবেশ করেন; অতঃপর তিনি রিয়াল মাদ্রিদের যুব পর্যায়ের হয়ে খেলার মাধ্যমে নিজের খেলার বিকাশ করেছেন। ২০১৪–১৫ মৌসুমে, প্রথমে রিয়াল মাদ্রিদ সি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, রিয়াল মাদ্রিদ সি-এর হয়ে তিনি ১ মৌসুম অতিবাহিত করেছেন; এই ক্লাবের হয়ে তিনি ৩৪ ম্যাচে ২টি গোল করেছেন। পরবর্তীতে তিনি রিয়াল মাদ্রিদ বি, রিয়াল বায়াদোলিদের হয়ে ধারে এবং এস্পানিওলের হয়ে খেলেছেন। ২০১৯–২০ মৌসুমে, তিনি ২৫ মিলিয়ন ইউরোর বিনিময়ে এস্পানিওল হতে আতলেতিকো মাদ্রিদে যোগদান করেছেন।
ক্যান্টনমেন্ট পাবলিক স্কুল ও কলেজ লালমনিরহাট
ক্যান্টনমেন্ট পাবলিক স্কুল ও কলেজ লালমনিরহাট মাধ্যমিক ও উচ্চ মাধ্যমিক শিক্ষা বোর্ড, দিনাজপুর এর অধীনে বাংলাদেশ সেনাবাহিনী দ্বারা পরিচালিত একটি বেসরকারি শিক্ষাপ্রতিষ্ঠান।
ইতিহাস
২০১৪ সালের ২৪ ডিসেম্বর এই প্রতিষ্ঠানটি স্থাপিত হয়।
অবস্থান
এটি লালমনিরহাট জেলার মহেন্দ্রনগর ইউনিয়নের হাড়িভাঙ্গা লালমনিরহাট সেনানিবাসের প্রধান ফটক সংলগ্ন।
ভর্তি
স্কুল শাখায় নার্সারী হতে নবম শ্রেণি পর্যন্ত শিক্ষার্থী ভর্তি করা হয়।
কলেজ শাখায় বিজ্ঞান, মানবিক ও ব্যবসায় শিক্ষা বিভাগে শিক্ষার্থী ভর্তি করা হয়।
লাইব্রেরি
এই প্রতিষ্ঠানের লাইব্রেরিতে প্রায় ২৫০০ বই রয়েছে। এর মধ্যে রয়েছে নার্সারী থেকে দ্বাদশ শ্রেণি পর্যন্ত সকল শ্রেণির পাঠ্যবই, অভিধান, সাধারণ জ্ঞান, ম্যাগাজিন ও উপন্যাস প্রভৃতি।
প্রজাপতি বিস্কুট
প্রজাপতি বিস্কুট হল ভারতের বাংলা ভাষার একটি চলচ্চিত্র। চলচ্চিত্রটি ২০১৭ সালের পুজোতে মুক্তি পায়। চলচ্চিত্রটি পরিচালনা করছেন অনিন্দ্য চট্টোপাধ্যায় ও উইনডোজ ব্যনারে প্রযোজনা করছেন শিবপ্রসাদ মুখোপাধ্যায় ও নন্দিতা রায়। এটি নির্মিত হচ্ছে যৌথ পরিবারের একটি নব দম্পতির মধ্যেকার ভালোবাসার সম্পর্কের উপর। প্রজাপতি বিস্কুট চলচ্চিত্রটির ফাস্ট লুক প্রথম প্রকাশিত হয় ৭ আগস্ট ২০১৭। চলচ্চিত্রটিতে মুখ্য চরিত্রে ইশা সাহা ও আদিত্য সেনগুপ্ত নব দম্পতি হিসাবে অভিনয় করেছে।
প্রসেনের সুরে ও ঋতম সেনের কথায় চন্দ্রাণীর গাওয়া ‘তোমাকে বুঝি না প্রিয়’ গানটি সোশ্যাল মিডিয়ায় তুমুল জনপ্রিয় হয়েছিল।
গল্প
শ্রাবণী / শাওন (ইশা সাহা) এবং অন্তর সেন (আদিত্য সেনগুপ্ত) ২ বছর ৫ মাস ধরে বিবাহিত, এবং বাবা-মা, ভাই, বৌদি ও ভাইঝি সহ একটি যৌথ পরিবারে বসবাস করেন। রবীন্দ্রনাথ-প্রেমী, আদর্শবাদী শাশুড়ী, শাওনের বাঙালি সোপের জন্য কর্মজীবন লেখার স্ক্রিপ্ট রয়েছে (যা দেখেও পরিবারের কঠোরভাবে নিষিদ্ধ)। তীব্র স্বাধীনতা প্রেমী শাওনের বিপরীতে, অন্তর সাধারণত দ্বিধাগ্রস্ত হয় এবং যেকোনো বিষয়ে তার মতামত চাওয়া হলে প্রতিবারই তাকে প্রশ্ন করা হয়। শাওন  গর্ভধারণ করতে পারছেন না কারণ শাওন পলিস্টিসিক ডিম্বাশয় সিন্ড্রোমের শিকার হয় - যা তাকে অনেক মানসিক যন্ত্রণা দেয়। শাওনের বন্ধু পারিজাত  মুখোপাধ্যায় তার প্রেমিক ম্যাথু দ্বারা গর্ভবতী হয়ে শিশুটির গর্ভপাত করতে চাইলে শাওন তাকে গর্ভধারণের সাথে এগিয়ে যেতে বাধ্য করে এবং তাকে বাচ্চাকে দত্তক নেওয়ার কথা দেয় । শাওনের মাতৃত্বের সংক্ষিপ্ত জীবনযাত্রার স্বপ্ন খুব শীঘ্রই বিচ্ছিন্ন হয়ে যায় যখন ম্যাথু ফিরে আসে এবং সন্তানের দায়িত্ব নেয়, এবং পারিজাত তার সন্তান দত্তক দিতে রাজি না হওয়ায়। শৃঙ্খলাবদ্ধ পরিবারের সাথে তার হতাশার কারণেই শাওন তার বাড়িতে চলে যান এবং তার অকপটে বাবা-মায়ের (অপ্রজিত অদ্দী) আশ্রয় চান। তবে, অন্তর  ও শাওন একে একে একে  পালাতে শুরু করেন এবং শাওন তার বিচলিত স্বামীর সাথে বাইরে ঘুরতে যাওয়ার ইচ্ছা প্রকাশ করেন। পরবর্তীতে, ডায়মন্ড হারবারের একটি সস্তা হোটেলে থাকার মাধ্যমে তারা তাদের বিবাহের বার্ষিকী উদ্‌যাপন করে। হোটেলে, শাওন স্বীকার করেন যে তিনি চিন্তার, স্নেহ এবং সাংস্কৃতিক স্বতন্ত্রতার স্বাধীনতার মূল্যায়ন করেন - এবং অন্তরের ঘরে তার পছন্দ ও রুচি নিয়ন্ত্রিত হয়। তারা সমঝোতায় যাওয়ার সময়, দম্পতিরা অনৈতিক আচরণের অভিযোগে পুলিশের কাছে গ্রেফতার হন।অন্তরের দাদা পুলিশ স্টেশনে তাদের বিয়ের শংসাপত্র দিয়ে ফিরে আসার পর অন্তর মুক্ত  হয়। অন্তর শহরের  জীবনের সাথে বিভ্রান্ত হয়ে ভিলাইতে চাকরি স্থানান্তর করার স্বাগত জানায়। তার যাত্রার দুই দিন আগে, তিনি শাওনকে শেষবারের সাথে দেখা করার জন্য অনুরোধ করেন। তারা সাক্ষাত করে, শাওন অন্তরকে  বলে যে সে ভিলাইতে তার সাথে যেতে চায়। অন্তর তাকে বলেন যে তিনি ভিলাইয়ে যা চাইবেন তা শাওনকে  দেবে, যা তার স্বাধীনতা ও মাতৃত্বের কথা উল্লেখ করে।
শুভমুক্তি
প্রজাপতি বিস্কুট চলচ্চিত্রটি ২০১৭ সালের ২২ সেপ্টেম্বর দূর্গাপূজা উপলক্ষে মুক্তি পায়। ছবিটি পশ্চিমবঙ্গে ৬০ টির বেশি সিনেমা হল বা প্রেক্ষাগৃহে মুক্তি পায়। পশ্চিমবঙ্গ বাদে বাকি ভারতবর্ষে বেশ কয়েটি প্রেক্ষাগৃহে ছবিবির মুক্তি দেওয়া হয়।
হিরণ্যকশিপু
হিরণ্যকশিপু [(সংস্কৃত: हिरण्यकशिपु) বা হিরণ্যকশ্যপ (সংস্কৃত: हिरण्यकश्यप) নামেও পরিচিত] হলো হিন্দু ধর্মের বিভিন্ন পুরাণে বর্ণিত দৈত্যদের একজন রাজা ও অসুররাজ। হিরণ্যকশিপু শব্দের আভিধানিক অর্থ "স্বর্ণবস্ত্র পরিহিত" যেখানে হিরণ্য অর্থ "স্বর্ণ" এবং কশিপু অর্থ "নরম বালিশ"। হিরণ্যকশিপুর অন্য অর্থ হলো, যে ব্যক্তি সম্পদ এবং ইন্দ্রিয়সুখ পরায়ণ। পুরাণে অবশ্য আরো উক্ত হয়েছে যে, 'হিরণ্যকশিপু' নামক একটি সোনার সিংহাসন থেকে এই নামটি এসেছে, যার অর্থ হলো যে অসুর অতিরাত্র (সোম) যজ্ঞে উপবিষ্ট থাকত। হিরণ্যকশিপুর ছোট ভাই, হিরণ্যাক্ষ, ভগবান বিষ্ণুর বরাহ অবতার কর্তৃক নিহত হয়। এতে প্রতিশোধপরায়ণ ও রাগান্বিত হয়ে, অতিপ্রাকৃত শক্তি তথা অমরত্ব লাভের জন্য ভগবান ব্রহ্মার তপস্যা আরম্ভ করে। কিন্তু, পরবর্তীতে ভগবান বিষ্ণুর নৃসিংহ অবতার তাকে হত্যা করে।
হিরণ্যকশিপুর কাহিনি প্রকাশ করে যে, অন্যের উপর অত্যাচারকারী ও অহংকারী বিনষ্ট হয় এবং ঈশ্বরে পূর্ণ আত্মসমর্পণকারী ভক্তকে (এখানে: প্রহ্লাদকে) ঈশ্বর সমস্ত বিপদ থেকে রক্ষা করেন।
পৌরাণিক বর্ণনা অনুযায়ী, হিরণ্যকশিপু, দেবতা ব্রহ্মা হতে বর লাভ করে। ফলতঃ সে অংশত অমরত্ব লাভ করে। হিরণ্যকশিপু কাহিনির তিনটি পর্ব। প্রথম পর্বে, বৈকুণ্ঠের দ্বারপাল জয় এবং বিজয় বৈকুণ্ঠে চার কুমারকে প্রবেশ করতে না দিলে তারা অভিশাপ দেয় যে, জয়-বিজয়, পৃথিবীতে হিরণ্যকশিপু ও হিরণ্যাক্ষ নামক দৈত্য হয়ে জন্ম নিবে। দ্বিতীয় পর্বে, হিরণ্যকশিপু অমরত্ব লাভের জন্য তপস্যা করে ভগবান ব্রহ্মাকে সন্তুষ্ট করে এবং বর লাভ করে। শেষ পর্বে, শত চেষ্টা করেও সে তার পুত্র প্রহ্লাদকে (ভগবান বিষ্ণুর এক ভক্ত) মারতে পারে নি এবং পরে নৃসিংহাবতার হিরণ্যকশিপুকে বধ করে।
জন্ম রহস্য
মহর্ষি কশ্যপের ঔরসে তৎপত্নী দিতির গর্ভে এই দৈত্যের জন্ম হয়। তার ভাইয়ের নাম হিরণ্যাক্ষ। হিরণ্যাক্ষ বিষ্ণুর হাতে নিহত হলে হিরণ্যকশিপু ব্রহ্মার কঠোর তপস্যায় নিযুক্ত হয় এবং তার নিকট এরূপ বর প্রাপ্ত হয় যে, সে জীব-জন্তু ও যেকোন অস্ত্রের অবধ্য হবে এবং ভূতলে, জলে বা শূন্যে ও দিনের বেলা কিংবা রাতের বেলা তার মৃত্যু হবে না। এরূপ বরে প্রচণ্ডভাবে দৃপ্ত ও উজ্জীবিত হয়ে হিরণ্যকশিপু যথেচ্ছাচার নিয়ম-কানুন করে রাজ্যশাসন করতে লাগল।
হিরণ্যকশিপু ও প্রহ্লাদ
হিরণ্যকশিপুর পত্নীর নাম কয়াধু। তার গর্ভে চারটি পুত্র জন্মে। তন্মধ্যে প্রহ্লাদ সর্বকনিষ্ঠ সন্তান ছিলেন। এছাড়াও, প্রহ্লাদ পরম বিষ্ণুভক্ত ছিলেন, কিন্তু হিরণ্যকশিপু ঘোর বিষ্ণুদ্বেষী ছিলেন।
বিষ্ণুদ্বেষী হিরণ্যকশিপুর মৃত্যু
পিতার তাড়নায় এবং শিক্ষকের উপদেশে প্রহ্লাদ হরিনাম ত্যাগ না করায় হিরণ্যকশিপু তার প্রাণনাশের আদেশ দিলেন। বিষাক্ত সাপের বিষ প্রয়োগ, প্রজ্জ্বলিত আগুন, গভীর জলে ডুবানো, হাতির পদতলে পৃষ্ট হওয়াসহ ধারালো অস্ত্রের আঘাতে বিষ্ণুভক্ত প্রহ্লাদের মৃত্যু হয়নি দেখে দৈত্যরাজ হিরণ্যকশিপু অত্যন্ত আশ্চর্য হয়ে নিজ পুত্রকে জিজ্ঞাসা করিলেন, "তুমি এ সমস্ত বিপদ, সংকট হতে কীভাবে পরিত্রাণ পেলে?" প্রহ্লাদ হিরণ্যকশিপুর প্রশ্নের উত্তরে বললেন, "সর্ববিপদভঞ্জন হরিই আমাকে এ সমস্ত বিপদ-আপদ থেকে রক্ষা করেছেন।" এরপর হিরণ্যকশিপু প্রহ্লাদকে জিজ্ঞাসা করলেন, "তোমার হরি কোথায় থাকে?" প্রত্যুত্তরে শিশু প্রহ্লাদ বললেন, "তিনি সবসময়, সব জায়গায় অবস্থান করেন।" দৈত্যরাজ পুনরায় তাকে জিজ্ঞাসা করিলেন, "তোমার হরি এক্ষণে এ স্ফটিকস্তম্ভে আছে কি?" প্রহ্লাদ উত্তর দিলেন, "আছেন বৈ-কি!" এ কথা শুনে প্রচণ্ড গর্জন করে দৈত্য হিরণ্যকশিপু ঐ স্ফটিকস্তম্ভ পা দিয়ে প্রচণ্ড আঘাত করে ভেঙ্গে ফেলেন। ঐ মূহুর্তেই তা হতে এক নরসিংহ মূর্তি নির্গত হয়ে হিরণ্যকশিপুকে স্বীয় দুই উরুর উপর রেখে দিন ও রাতের সন্ধিকালে নখ দিয়ে রক্তাক্ত করে সংহার করে।
পূর্ব চালুক্য রাজবংশ
আদিতে পূর্ব চালুক্যদের রাজধানী ছিল বেঙ্গিতে (অধুনা এলুরুর কাছে পেদাবেগি)। পরে তা স্থানান্তরিত হয় রাজামহেন্দ্রবরমে (অধুনা রাজামুন্দ্রি)। পূর্ব চালুক্যদের সমগ্র শাসনকাল জুড়ে তারা বেঙ্গি অঞ্চলের কৌশলগত নিয়ন্ত্রণকে কেন্দ্র করে অধিকতর শক্তিশালী চোল ও পশ্চিম চালুক্যদের মধ্যে অনেক যুদ্ধের কারণ হয়েছিল। বেঙ্গি অঞ্চলে পূর্ব চালুক্যদের পাঁচশো বছরের রাজত্বকাল শুধুমাত্র যে এই অঞ্চলকে ঐক্যবদ্ধ করে একক রাষ্ট্রে পরিণত করেছিল, তা-ই নয়, এই যুগের শেষার্ধেই তেলুগু সংস্কৃতি, সাহিত্য, কবিতা ও শিল্পকলা চরম উৎকর্ষ লাভ করেছিল।
ইউরোপিয়ান গার্লস অ্যাডাল্ট ফিল্ম ডেটাবেজ
ইউরোপিয়ান গার্লস অ্যাডাল্ট ফিল্ম ডেটাবেজ বা ইজিএএফডি হ'ল একটি অনলাইন ডাটাবেজ যা ইউরোপীয় পর্নোগ্রাফি চলচ্চিত্র এবং পর্ন তারকাদের সম্পর্কিত তথ্য। ফেব্রুয়ারি ২০১৫ পর্যন্ত, এতে ২১,০০০ এরও বেশি চলচ্চিত্র এবং ১৫,০০০ অভিনেত্রীর বিবরণ অন্তর্ভুক্ত রয়েছে।
বিবরণ
একই সাইটটি দাবি করেছে যে, এটি এই বিষয়ের পরিপূর্ণ ওয়েবসাইট হয়তো নয়, যদিও এরা ইউরোপের পর্নোগ্রাফি চলচ্চিত্রের যথাসম্ভব তথ্য শ্রেণিবদ্ধ করার চেষ্টা করে এবং নিজেকে আইএমডিবি এবং আইএএফডি -এর পরিপূরক মনে করে।